དེ་ཡང་སྣུམ་ཚོང་མཁན་གྱི་ཁྱིམ་བདག་མ་དེ་ཁྱིམ་གཞིས་སྐྱོང་མཁས་ལ་བློ་རིག་ཧ་ཅང་གྲིམ་པས་ཁྱོ་བོ་ཁྲོམ་ལ་སོང་ཤུལ་དུ་ཉིན་ལྟར་ལྐོག་ཏུ་སྣུམ་རྫ་ལས་སྣུམ་ཐོམ་པུ་གང་རེ་བཅུས་ཏེ་རྫ་མ་ཞིག་ཏུ་བླུགས།དེ་ནས་ལོ་སར་ལ་ཉེ་བ་ན།ཁྱོ་བོར་ལོ་སར་རྒྱུ་ཕར་ཞོག་བུ་ལོན་ཡང་མཇལ་ཐབས་བྲལ་ཏེ།ཡིད་ཧ་ཅང་སྡུག་པའི་ངང་ཁྱིམ་མཚེས་ལ་བ་མོ་ཞིག་ཡོད་པ་རྐུ་རྩིས་བྱས་ཚེ།ཆུང་མས་ཚོར་ཏེ་མྱུར་དུ་སྣུམ་རྫ་མ་གང་བོ་དེ་བསྟན་ནས་ན་རེ།ཀྱེ་་་ཀྱེ།ཁྱོད་ལ་བུད་མེད་ངའི་འཆར་སྒོ་ཙམ་ཡང་མེད་པར་མ་རབས་ཀྱི་ལས་སུ་ཞུགས་རྒྱུར་ཡ་མི་ང་འམ།དེ་ནི་ཐ་མ་རང་ཉིད་བརླག་པའི་རྒྱུ་ཡིན་ཏེ།དེ་ལས་འདིར་ངས་ཡིན་རིང་དུ་བསགས་པའི་སྣུམ་རྫ་མ་གང་འདུགའི་བཙོང་ན་མ་མཐའ་ཡིན་ནའང་བུ་ལོན་འཇལ་ལོས་ཐུབ།ཅེས་པ་ན།ཁོ་ཧ་ཅང་དགའ་ནས་ཆུང་མ་ལ་བཟང་ཚུལ་རྒྱན་ཚུལ་གྱི་ངོ་བསྟོད་གང་མང་བྱས་མཐར།སྣུམ་རྫ་ཁུར་ནས་ཁྲོམ་ལ་སོང་།སྣུམ་རིན་གྱིས་བུ་ལོན་མཇལ་བར་མ་ཟད།ད་དུང་ལོ་སར་ལ་མཁོ་རྫེས་གང་འདོད་ཅིག་ཉོས་ཏེ་ཡུལ་དུ་ལོག